Πρακτικό σχετικά με την πρόσληψη Εντεταλμένων Διδασκόντων με βάση την πρόσκληση Εκδήλωσης Ενδιαφέροντος για την πρόσληψη Εντεταλμένων Διδασκόντων, βάσει του άρθρου 173 του ν.4957/2022, με σχέση εργασίας ιδιωτικού δικαίου ορισμένου χρόνου, για την κάλυψη των διδακτικών αναγκών του Τμήματος για το Χειμερινό Εξάμηνο του ακ. έτους 2023-2024, στο γνωστικό αντικείμενο «Θεωρία Αριθμών».

Για τη διδασκαλία του παραπάνω γνωστικού αντικειμένου υπέβαλαν υποψηφιότητες κατ’ αλφαβητική σειρά οι:

1. **55/28-09-2023**
2. **30/20-09-2023**
3. **58/28-09-2023**

Παρουσίαση των υποψηφίων:

1. Ο κύριος 55/28-09-2023 είναι κάτοχος διδακτορικού διπλώματος από το University of Granada, Spain (2014) με θέμα «Isoperimetric inequalities in convex bodies». Διαθέτει επίσης μεταπτυχιακό τίτλο σπουδών από το Τμήμα Μαθηματικών και Εφαρμοσμένων Μαθηματικών του Πανεπιστημίου Κρήτης στα Μαθηματικά και Εφαρμογές τους (2008). Είναι πτυχιούχος του Τμήματος Μαθηματικών του Πανεπιστημίου Κρήτης (2004).

Έχει 5 δημοσιευμένες εργασίες σε διεθνή περιοδικά (Scopus, Zentralblatt). Έχει 26 αναφορές στο έργο του. Διαθέτει αυτοδύναμη διδακτική εμπειρία σε ΑΕΙ δύο (2) εξαμήνων (Εαρινό Εξάμηνο 2018-2019, Εαρινό Εξάμηνο 2022-23). Η διδακτορική διατριβή και το δημοσιευμένο έργο του κ. 55/28-09-2023 εμπίπτουν στο γνωστικό αντικείμενο «Θεωρία αριθμών».

1. Η κυρία 30/20-09-2023είναι κάτοχος διδακτορικού διπλώματος από το Τμήμα Μαθηματικών του Πανεπιστημίου Πατρών (2020), με θέμα «Μελέτη της Θεωρίας Διαστάσεων στην περιοχή των Τοπολογικών Χώρων και των Δικτυωτών». Διαθέτει επίσης μεταπτυχιακό τίτλο σπουδών από το Τμήμα Μαθηματικών του Πανεπιστημίου Πατρών στα Θεωρητικά Μαθηματικά (2016). Είναι πτυχιούχος του Τμήματος Μαθηματικών του Πανεπιστημίου Πατρών (2014). Έχει 22 δημοσιευμένες εργασίες σε διεθνή περιοδικά (22 στη βάση Scopus, 20 στη βάση Zentralblatt) και έχει 43 αναφορές στο έργο της. Διαθέτει αυτοδύναμη διδακτική εμπειρία σε ΑΕΙ από το 2019 έως σήμερα. Η διδακτορική διατριβή και το δημοσιευμένο έργο της κ. 30/20-09-2023 εμπίπτουν στο γνωστικό αντικείμενο «Θεωρία Αριθμών».
2. Ο κύριος 58/28-09-2023 είναι κάτοχος διδακτορικού διπλώματος από το University of Porto, Portugal (2020), με θέμα «The Hurwitz and Lipschitz Integers and Some Applications». Διαθέτει επίσης μεταπτυχιακό τίτλο σπουδών στα Μαθηματικά με έμφαση στην Άλγεβρα και τη Θεωρία Αριθμών από το University of Copenhagen, Denmark (2014). Είναι πτυχιούχος του Τμήματος Μαθηματικών του Πανεπιστημίου Ιωαννίνων (2008). Έχει 2 δημοσιευμένες εργασίες σε διεθνή περιοδικά (Scopus, Zentralblatt) και μία (1) αναφορά στο έργο του. Δεν διαθέτει αυτοδύναμη διδακτική εμπειρία σε ΑΕΙ. Η διδακτορική διατριβή και το δημοσιευμένο έργο του κ. 58/28-09-2023 είναι απόλυτα συναφή με το γνωστικό αντικείμενο «Θεωρία Αριθμών».

Ως εκ τούτου οι υποψήφιοι κατατάσσονται με την παρακάτω αξιολογική σειρά:

**Σειρά κατάταξης των υποψηφίων**

1. **58/28-09-2023**
2. **30/20-09-2023**
3. **55/28-09-2023**

**Πρόταση**

Το ερευνητικό έργο του κυρίου 58/28-09-2023 είναι του ιδίου γνωστικού αντικειμένου με το υπό προκήρυξη γνωστικό αντικείμενο, ενώ το ερευνητικό έργο των άλλων δύο υποψηφίων είναι συναφές με το γνωστικό αντικείμενο «Θεωρία Αριθμών». Ο κος 58/28-09-2023 προτείνεται για να διδάξει το μάθημα «Θεωρία Αριθμών».

Σε περίπτωση αδυναμίας να αναλάβει το έργο της διδασκαλίας του μαθήματος να τηρηθεί η σειρά κατάταξης των υποψηφίων.